CELEX: 32016R1638
Language: mt
Date: 2016-09-06 00:00:00
Title: Regolament ta' Implimentazzjoni tal-Kummissjoni (UE) 2016/1638 tas-6 ta' Settembru 2016 li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni

13.9.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 244/1
               
            REGOLAMENT TA' IMPLIMENTAZZJONI TAL-KUMMISSJONI (UE) 2016/1638
      tas-6 ta' Settembru 2016
      li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b'mod partikolari l-Artikolu 9(1)(e) tiegħu,
      Billi:
      
                  (1)
               
               
                  Ir-Regolament (KEE) Nru 2658/87 stabbilixxa nomenklatura tal-oġġetti, minn hawn 'il quddiem in-“Nomenklatura Magħquda” jew “NM”, li hija stabbilita fl-Anness I ta' dak ir-Regolament.
               
            
                  (2)
               
               
                  It-test tan-Nota Addizzjonali 2 tal-Kapitolu 15 tat-Tieni Parti tan-Nomenklatura Magħquda jiddefinixxi l-karatteristiċi ta' żjut miksubin biss mit-trattament taż-żebbuġ, li għandhom ikunu klassifikati taħt l-intestaturi 1509 u 1510. It-test ta' dik in-Nota Addizzjonali huwa bbażat fuq ir-Regolament tal-Kummissjoni (KEE) Nru 2568/91 (2), li jiddefinixxi l-karatteristiċi fiżikokimiċi u organolettiċi taż-żejt taż-żebbuġa u taż-żejt mir-residwi taż-żebbuġ u jistabbilixxi l-metodi għall-valutazzjoni ta' dawk il-karatteristiċi. Dawk il-metodi u l-valuri ta' limitu għall-karatteristiċi taż-żjut għandhom jiġu aġġornati abbażi tal-opinjoni tal-esperti kimiċi u skont il-ħidma mwettqa fil-Kunsill Internazzjonali taż-Żebbuġ (l-IOC).
               
            
                  (3)
               
               
                  Minħabba bosta emendi fir-Regolament (KEE) Nru 2568/91, it-test attwali tan-Nota Addizzjonali 2 tal-Kapitolu 15 tat-Tieni Parti tan-Nomenklatura Magħquda ma għadux allinjat mal-verżjoni applikabbli attwalment tar-Regolament (KEE) Nru 2568/91 u jeħtieġ li jiġi emendat kif xieraq.
               
            
                  (4)
               
               
                  Sabiex jiġu evitati emendi rikorrenti lill-parametri relevanti fin-Nota Addizzjonali 2 tal-Kapitolu 15 biex din tibqa' aġġornata mar-Regolament (KEE) Nru 2568/91, huwa xieraq li jiġi adottat test ġdid tan-Nota Addizzjonali li jkun jirreferi direttament għall-partijiet rilevanti ta' dak ir-Regolament.
               
            
                  (5)
               
               
                  Minħabba li mill-1 ta' Jannar 2017 se jiġu introdotti ċerti kodiċijiet ġodda tan-NM fil-Kapitolu 15, it-test il-ġdid tan-Nota Addizzjonali 2 ta' dak il-Kapitolu, li jirrifletti dawk il-kodiċijiet il-ġodda tan-NM għandu jidħol fis-seħħ fl-1 ta' Jannar 2017.
               
            
                  (6)
               
               
                  Għalhekk l-Anness I tar-Regolament (KEE) Nru 2658/87 għandu jiġi emendat skont dan.
               
            
                  (7)
               
               
                  Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Fil-Kapitolu 15 tat-Tieni Parti tan-Nomenklatura Magħquda stipulat fl-Anness I tar-Regolament (KEE) Nru 2658/87, in-Nota Addizzjonali 2 tinbidel b'dan li ġej:
      
         
                     “2.
                  
                  
                     
                                 A
                              
                              
                                 
                                    L-intestaturi 1509 u 1510 ikopru biss iż-żjut miksubin biss mit-trattament taż-żebbuġ, li jkollu l-karatteristiċi, rigward il-kontenut ta' aċidi grassi u steroli, imsemmija fl-Anness I tar-Regolament tal-Kummissjoni (KEE) Nru 2568/91
                                     (*)
                                    . Il-preżenza tagħhom tista' tiġi determinata bl-użu ta' metodi stabbiliti fl-Annessi V u X ta' dak ir-Regolament.
                                 
                                 L-instestaturi 1509 u 1510 ma jkoprux iż-żejt taż-żebbuġ mibdul kimikament (b'mod partikulari ż-żejt taż-żebbuġ riesterifikat) u t-taħlitiet taż-żejt taż-żebbuġ ma' żjut oħrajn. Il-preżenza taż-żejt taż-żebbuġ riesterifikat tkun żgurata bil-metodi stabbiliti fl-Anness VII tar-Regolament (KEE) Nru 2568/91.
                              
                           
                                 B.
                              
                              
                                 
                                    Is-sottointestatura 1509 10 tkopri biss iż-żjut taż-żebbuġ definiti fil-punti 1, 2 u 3 hawn taħt, miksubin biss bl-użu ta' mezzi mekkaniċi jew mezzi fiżiċi oħrajn f'kundizzjonijiet li ma jwasslux biex iż-żejt jiġi modifikat, u li ma għaddew minn ebda trattament għajr il-ħasil, it-tferrigħ, iċ-ċentrifugazzjoni jew il-filtrazzjoni. Iż-żjut taż-żebbuġa miksubin bl-użu ta' solventi, reaġenti kimiċi jew bijokimiċi, jew bi proċessi ta' riestirifikazzjoni, kif ukoll kull taħlit bi żjut oħrajn, huma esklużi minn din is-sottointestatura.
                                 
                                 
                                             1.
                                          
                                          
                                             
                                                Għall-finijiet tas-sottointestatura 1509 10 10, “żejt taż-żebbuġ lampante” tfisser żejt taż-żebbuġa li għandu l-karatteristiċi taż-żjut taż-żebbuġa tal-kategorija 3 kif stipulat fl-Anness I tar-Regolament (KEE) Nru 2568/91.
                                             
                                          
                                       
                                             2.
                                          
                                          
                                             
                                                Għall-finijiet tas-sottointestatura 1509 10 20, “żejt taż-żebbuġa extraverġni” tfisser żejt taż-żebbuġa li għandu l-karatteristiċi taż-żjut taż-żebbuġa tal-kategorija 1 kif stipulat fl-Anness I tar-Regolament (KEE) Nru 2568/91.
                                             
                                          
                                       
                                             3.
                                          
                                          
                                             
                                                Is-sottointestatura 1509 10 80 tkopri żjut verġni oħrajn li għandhom il-karatteristiċi taż-żjut taż-żebbuġa tal-kategorija 2 kif stipulat fl-Anness I tar-Regolament (KEE) Nru 2568/91.
                                             
                                          
                                       
                           
                                 C.
                              
                              
                                 
                                    Is-sottointestatura 1509 90 tkopri ż-żejt taż-żebbuġa miksub bit-trattament taż-żjut taż-żebbuġa tas-sottointestaturi 1509 10 10, 1509 10 20 u/jew 1509 10 80, kemm jekk imħalltin ma' żejt taż-żebbuġa verġni ukoll jekk le, u li għandu l-karatteristiċi taż-żjut taż-żebbuġa tal-kategoriji 4 u 5 kif stipulat fl-Anness I tar-Regolament (KEE) Nru 2568/91.
                                 
                              
                           
                                 D.
                              
                              
                                 
                                    Għall-finijiet tas-sottointestatura 1510 00 10, “żjut mhux ipproċessati” tfisser żjut bil-karatteristiċi taż-żjut taż-żebbuġa tal-kategorija 6 kif stipulat fl-Anness I tar-Regolament (KEE) Nru 2568/91.
                                 
                              
                           
                                 E.
                              
                              
                                 
                                    Is-sottointestatura 1510 00 90 tkopri ż-żjut miksubin bit-trattament taż-żjut tas-sottointestatura 1510 00 10, kemm jekk imħalltin ma' żejt taż-żebbuġa verġni ukoll jekk le, u żjut mingħajr il-karatteristiċi taż-żjut imsemmijin fil-punti B, C u D ta' din in-Nota Addizzjoinali.
                                 
                                 Iż-żjut ta' din is-sottointestatura jrid ikollhom il-karatteristiċi taż-żjut taż-żebbuġa tal-kategoriji 7 u 8 kif stipulat fl-Anness I tar-Regolament (KEE) Nru 2568/91.
                              
                           
               
      Artikolu 2
      Dan ir-Regolament għandu jidħol fis-seħħ fl-1 ta' Jannar 2017.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, is-6 ta' Settembru 2016.
         
            
               Għall-Kummissjoni,
            
            
               F'isem il-President,
            
            Stephen QUEST
            
               Direttur Ġenerali għat-Tassazzjoni u l-Unjoni Doganali
            
         
      
      
         (1)  ĠU L 256, 7.9.1987, p. 1.
      
         (2)  Ir-Regolament tal-Kummissjoni (KEE) Nru 2568/91 tal-11 ta' Lulju 1991 dwar il-karatteristiċi taż-żejt taż-żebbuġa u l-fdal taż-żejt taż-żebbuġa u dwar il-metodi ta' analiżi rilevanti (ĠU L 248, 5.9.1991, p. 1).